
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL IŠLAIDŲ PAGAL NUSTATYTUS ĮKAINIUS ATSTATYMO

2019 m. kovo   d. Nr. AG −
Šakiai

Vadovaudamasis Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu,
n u s t a t a u panaudos gavėjams, naudojantiems laikinai neatlygintinai pagal sudarytas sutartis negyvenamąsias patalpas, esančias Bažnyčios g. 4, Šakiuose, išlaidų pagal nustatytus įkainius atstatymą už sunaudotą šilumą, elektrą, šaltą vandenį, tvarkomas atliekas ir interneto ryšio paslaugas:
1. Šilumos energijos – šilumos energijos sunaudojimas paskaičiuojamas pagal naudojamų patalpų šildomą plotą m2 (išlaidų pagal nustatytus įkainius atstatymas nustatomas pagal kiekvieno mėnesio iš paslaugų teikėjo gautas PVM sąskaitas faktūras).
2. Šalto vandens ir nuotekų valymo – šalto vandens ir nuotekų sunaudojimo norma 0,70 m3/mėn. vienam darbuotojui (išlaidų pagal nustatytus įkainius atstatymas nustatomas pagal kiekvieno mėnesio iš paslaugų teikėjo gautas PVM sąskaitas faktūras). 
3. Elektros energijos –elektros energijos sunaudojimas paskaičiuojamas pagal naudojamų patalpų apšviečiamą plotą (išlaidų pagal nustatytus įkainius atstatymas nustatomas pagal kiekvieno mėnesio iš paslaugų teikėjo gautas PVM sąskaitas faktūras, atsižvelgiant į viešojoje erdvėje patvirtintus oficialius tarifus (neturintiems elektros energijos apskaitos prietaisų); 
·  elektros energijos sunaudojimas, turintiems elektros energijos 
   apskaitos prietaisus, apskaičiuojamas pagal tiekėjo viešojoje erdvėje 
[bookmark: _GoBack]   patvirtintus oficialius tarifus.
4. Atliekų tvarkymas – atliekų kiekis m3 vienam m2 apskaičiuojamas pagal kiekvieno mėnesio iš paslaugų teikėjo gautas PVM sąskaitas faktūras.
5. Interneto ryšio – naudojimasis interneto ryšiu paskaičiuojamas už vieną interneto liniją pagal kiekvieno mėnesio iš paslaugų tiekėjo gautas PVM sąskaitas faktūras. 




Administracijos direktorius						           Dainius Grincevičius

Bendrųjų reikalų skyriaus vedėja

